kardosdrur/scandi-wiki huggingface dataset:
A Prayer for the Loud

A Prayer For The Loud er det tolvte studiealbum fra den danske rockgruppe D-A-D. Albummet udkom den 31. maj på Mermaid Records.

Det modtog tre ud af seks stjerner i musikmagasinet GAFFA.
Albummet toppede den danske albumhitliste, og var på listen i fire uger.

Spor 
 "Burning Star" - 3:38	
 "A Prayer For The Loud" - 4:10	
 "Nothing Ever Changes" - 4:17	
 "The Sky Is Made Of Blues" - 4:20	
 "The Real Me" - 4:24	
 "No Doubt About It" - 3:20	
 "A Drug For The Heart" - 4:13	
 "Musical Chairs" - 3:33	
 "Time Is A Train" - 4:07	
 "Happy Days in Hell" - 3:41	
 "If The World Just" - 4:43

Referencer 

D-A-D-album
Album fra 2019
Legend

Legend er det engelske ord for legende.

Legend eller Legends kan også henvise til:

 Legend (skuespil), et amerikansk skuespil fra 1976 af Samuel A. Taylor
 Legend Books, en serie af bøger udgivet af forlaget Random House
 Legends (DC comics), en tegneserie udgivet af DC Comics
 Legend (film fra 1985), en fantasyfilm med Tom Cruise, Mia Sara og Tim Curry
 The Legend (film fra 2012), instrueret af Christian Lara
 Legend (film fra 2015), en biografisk film om Kray-tvillingerne, spillet at Tom Hardy (som begge tvillinger) og Emily Browning
 Legend (Bob Marley and the Wailers-album), et album fra 1984
 Legend (Tangerine Dream-soundtrack), soundtrack tiul filmen fra 1985
 Legend (Lynyrd Skynyrd-album), 1987
 Legend (Poco-album), 1978
 The Legend (Count Basie-album), 1961
 The Legend (Joe Cocker-album), 1992
 The Legend (Johnny Cash-box set), 2005
 "Legend", single af den danske sangerinde Clara
 "Legend", single fra 2011 af Nelly Furtado
RK Celje

RK Celje er en slovensk herrehåndboldklub fra byen Celje, Slovenien. Klubben blev etableret i 1946 og ledes af præsidenten Jernej Smisl og har Tomaž Ocvirk som cheftræner. Hjemmekampene bliver spillet i Zlatorog Arena. Holdet spiller pr. 2020, i 1. A državna rokometna liga.

Eksterne henvisninger 
  

Celje
Håndboldklubber fra Slovenien
Slovensk Superliga i håndbold (mænd)

Slovensk Superliga i håndbold er mændenes toprække i håndbold i Slovenien.

Liste over vindere

Referencer 

Superliga i håndbold (mænd)
Premijer Liga (håndbold)

Premijer Liga er mændenes toprække i håndbold i Kroatien.

Liste over vindere 

 1992 : Zagreb Loto
 1993 : Badel 1862 Zagreb (2)
 1994 : Varaždin(3)
 1995 : Badel 1862 Zagreb (4)
 1996 : Croatia banka Zagreb (5)
 1997 : Varaždin (6)
 1998 : Badel 1862 Zagreb (7)
 1999 : Badel 1862 Zagreb (8)
 2000 : Badel 1862 Zagreb (9)
 2001 : RK Zagreb (10)

 2002 : RK Zagreb (11)
 2003 : RK Metković (1)
 2004 : RK Zagreb (13)
 2005 : RK Zagreb (14)
 2006 : RK Zagreb (15)
 2007 : RK CO Zagreb (16)
 2008 : RK CO Zagreb (17)
 2009 : RK CO Zagreb (18)
 2010 : RK CO Zagreb (19)
 2011 : RK CO Zagreb (20)

 2012: RK CO Zagreb (21)
 2013 : RK Zagreb (22)
 2014 : RK Zagreb (23)
 2015 : RK PPD Zagreb (24)
 2016 : RK PPD Zagreb (25)
 2017: RK PPD Zagreb (26)
 2018 : RK PPD Zagreb (27)
 2019 : RK PPD Zagreb (28)

Referencer 

Håndbold i Kroatien
Maria Clotilde af Savoyen

Maria Clotilde af Savoyen (; 2. marts 1843, Torino – 25. juni 1911, Moncalieri) var en italiensk prinsesse, der var datter af Kong Viktor Emanuel 2. af Sardinien, fra 1861 Konge af Italien, i hans ægteskab med Adelheid af Østrig. Hun var gift med den franske tronprætendent Napoléon Joseph Charles Paul Bonaparte.

Se også 
Huset Bonaparte
Bonapartisme

Eksterne henvisninger 

Huset Savoyen
Italienere i 1800-tallet
Personer fra Torino
Morten Løbner Espersen

Morten Løbner Espersen (født 1965 i Aalborg) er en dansk keramiker. 

Han er uddannet fra École Supérieure des Arts Appliqués, Duperré i Paris og Danmarks Designskole i København, hvorfra han tog afgang i 1992.  

Han er modtager af Statens Kunstfond treårige arbejdslegat. 2005-2011 var han gæsteprofessor ved HDK – Højskolen for Design og Kunsthåndværk i Göteborg og har også fungeret underviser på Designskolen Kolding.

I perioden 2014-17 sad han Statens Kunstfonds projektstøtteudvalg for kunsthåndværk og design.

Han er optaget i Det Internationale Akademi for Keramikere.

Referencer

Eksterne henvisninger 
 Morten Løbner Espersens egen hjemmeside
 Oversigt over Morten Løbner Espersens værker på danske museer på KID

Keramikere fra Danmark
Moralteori

Moralteori beskæftiger sig med at finde det gode frem for at finde ud af, hvad det gode er (dette er moralfilosofiens opgave). Moralteori er et langt mere teoretisk disciplin, der tager stilling til eksistensen af moralske principper, moralsk viden og moralske grunde, samt hvor man skal finder sådanne entiteter. Moralteori er således deskriptivt og moralfilosofi normativt.

Referencer 

Etik
Maria Engelbrecht Stokkenbech

Maria Engelbrecht Stokkenbech (Født i 1759 - ukendt dødsår) var en pioner indenfor kvindernes ret til at arbejde.

Stokkenbech var gift med en alkoholiker, hvem hun forlod i løbet af 1770'erne. Dog kunne hun ikke ernære sig selv, da hun gang på gang, blev afvist af arbejdsgiverne. Dels fordi hun var kvinde, men også fordi, det var ulovligt for gifte kvinder at arbejde.

Stokkenbech søger herefter til Kiel i Tyskland. Her finder hun heller ikke arbejde, og kommer derfor frem til, at hendes liv ville være nemmere, var hun mand. Hun overtaler en skrædder, til at sy herretøj til hende. Hun forklarer det med, at hun skal bestille tøj til sin bror i Hamborg. Efter hun har fået tøjet, rejser hun til Hamborg, og giver jobsøgningen et nyt forsøg, denne gang som Gotfried Jacob Eichstedt, hvor hun søgte arbejde som skræddersvend.

I Hamborg forfiner hun sin forklædning. Hun anskaffer sig bl.a. et horn, så hun kan urinere stående. Ingen opdager hendes udklædning i løbet af årene. Hun skaffer sig også et falsk svendebrev, så hun kan tage på valsen. Efter nogle år på valsen, drager hun hjem til København.

Hun bliver opdaget i København, da hun, af nysgerrighed opsøger sin alkoholiske ægtemand. Hun bliver meldt til politiet af nogle fælles venner, men bliver ikke dømt, dog skal hun gå med kvindeklæder igen.

Efter dommen søger hun om lov hos Kong Christian VII, til at holde værksted. Da hun kan bevise, at hun har samme faglige kvalifikationer som en mand, får hun lov at: "Ernære sig af Skræderhaandværk og sye Mandfolkeklæder, samt derpå at holde en Svend til hielp".

Referencer 

Danskere i 1700-tallet
Kvinderetsforkæmpere fra Danmark
Tungt kavaleri

Tungt kavaleri var en type kavaleri, beregnet til at udføre angreb på slagmarken, såvel som at fungere som taktisk reserve. De bliver ofte omtalt som "chok kavaleri". Selvom det tunge kavaleris udstyr varierede meget afhængigt af område og den historiske periode, så brugte det typisk store kraftige heste, der kunne være iført forskellige former for rustning. Rytterne var som oftest iført rustning, og brugte sværd, lanser eller stridsøkser. Det adskilte sig normalt fra let kavaleri, der var beregnet til rekognoscering, patruljering og mindre taktiske opgaver.

Referencer 

Litteratur
Carey, B.T., Allfree, J. and Cairns, J. (2006) Warfare in the Ancient World, Pen and Sword, Barnsley 
 Lazaris, Stavros (dir.), Le cheval dans les sociétés antiques et médiévales. Actes des Journées internationales d'étude (Strasbourg, 6-7 novembre 2009), Turnhout: Brepols, 2012, https://www.academia.edu/1784679/Le_cheval_dans_les_sociétés_antiques_et_médiévales._Actes_des_Journées_internationales_détude_Strasbourg_6-7_novembre_2009_
 Weigand, Rudolf Kilian, Halbritter und Schildknechte. Zur Kategorisierung und Illustrierung sozialer Randgruppen im ›Renner‹ Hugos von Trimberg. In: Die Präsenz des Mittelalters in seinen Handschriften. Ergebnisse der Berliner Tagung in der Staatsbibliothek zu Berlin - Preußischer Kulturbesitz, 06. - 08. April 2000, edited by H.-J. Schiewer and K. Stackmann, Tübingen 2002
 Lynn, John Albert, Giant of the Grand Siècle: The French Army, 1610-1715, Cambridge University Press, 1997
 Roemer, Jean, Cavalry: Its History, Management, and Uses in War, D. Van Nostrand, New York, 1863

Se også 
 Katafrakt
 Let kavaleri
 Dragon
 Lansener

Militære enheder
Shin Kyuk-ho

Shin Kyuk-ho (født 4. oktober 1921, død 19. januar 2020), kendt i Japan som Takeo Shigemitsu, var en sydkoreansk-japansk forretningsmand, der var kendt for at være grundlæggeren af det koreanske konglomerat Lotte Corporation.

Liv og gerning 
Shin blev født i Ulsan, Korea i 1921. I 1941 slap han væk på et skib til Japan, hvor han studerede kemiteknik ved Waseda Universitet. Han adopterede det japanske navn Takeo Shigemitsu og åbnede en fabrik til produktion af riskomfurer i 1942. Efter, at anlægget blev ødelagt under et luftangreb, grundlagde Shin firmaet Lotte i 1948, som voksede fra i begyndelsen kun at sælge tyggegummi til at blive et stort multinationalt selskab.

Efter, at Japan og Sydkorea i 1965 havde normaliseret deres forbindelser efter 2. verdenskrig, begyndte Shin at udvide sin forretning også i Sydkorea.

I 2006 blev Shin og hans familie ranket som 136. på magasinet Forbes liste, "Verdensmilliardærer." I 2009 blev Shin placeret som 38. på magasinets liste over Sydkoreas rigeste mennesker. Lotte var selv Sydkoreas femte største konglomerat fra 2017.

I juni 2017 trak Shin sig tilbage fra sin rolle som bestyrelsesdirektør for Lotte Holdings Co. efter at have haft stillingen i næsten 70 år.

I december 2017 blev han dømt til fire års fængsel, efter at han blev dømt for svindel med 128,6 mia. won (119 mio. USD) fra Lotte. Shin fik dog lov til at forblive fri på grund af hans dårlige helbred.

Familie 
Shin havde i alt fire børn fra tre ægteskaber.

Hans første kone, Noh Soon-hwa, døde i 1949. De havde en datter, Shin Young-ja (født 1944).

Shin giftede sig derefter med en japansk kvinde, Hatsuko Shigemitsu, i 1952. De havde to sønner, Shin Dong-joo (født 1954) og Shin Dong-bin (født 1956).

Shin blev også gift med Seo Mi-Kyung i Sydkorea under landets samlivskontrakt-ægteskabssystem. De havde en datter, Shin Yu-mi (født 1982).

Noter 

Personer fra Sydkorea
Musée de l'Armée

Musée de l'Armée ("Armé Museum") er Frankrigs nationale militærmuseum. Det ligger på Les Invalides i 7. arrondissement i Paris. Museet blev etableret i 1905 ved en sammenlægning af Musée d'Artillerie og Musée Historique de l'Armée. Musée de l'Armée har syv primære adresser og afdelinger, der indeholder museets samlinger, der rummer genstande fra antikken og frem til 1900-tallet.

Métro de Paris har tre stationer tæt ved; Invalides, Varenne og La Tour-Maubourg.

Galleri

Referencer

Eksterne henvisninger 

 

Historiske museer
Museer i Paris
Museer om militær
Museer etableret i 1905
Årupgård depotfund

Årupgård depotfund er et depotfund fra Årupgård i Tamdrup Sogn vest for Horsens i Jylland, der stammer fra bondestenalderen omkring 3500-3300 f.v.t. Fundet blev gjort i 1958 da man gravede grus, og det består af et lerkar med 271 ravperler og spiralringe af importeret kobbertråd fra Cucuteni-kulturen.

Ved Bygholm omkring 4 km fra Årupgård er der ligeledes blevet fundet kobbergenstande i form af fire flade økser og tre spiralarmringe.

Se også 
 Stollhof-skatten

Litteratur 
 Gerald Görmer: Neolithische Depots in Südost- und Mitteleuropa sowie Südskandinavien. Bemerkungen zu ihrer Deutung. Ethnogr.-Archäol. Zeitschr. 46, 2005, S. 449–457.

Eksterne henvisninger 
 Årupgård-fundet  på Horsens Museums hjemmeside

Arkæologiske fund fra Danmark
Nordiske oldsager fra Stenalderen
Horsens Kommune
Depotfund
Latina (flertydig)

Latina er den feminine form af Latino.

Latina kan også referere til:
 Latina (by) − en by i Latina, Lazio, Italien
 Latina (provins) − en provins i Lazio, Italien
Konstruktivisme (filosofi)

Indenfor filosofi er konstruktivisme et begreb, der omhandler, at virkeligheden, eller i al fald vores kendskab til virkeligheden, er en værdiladet subjektiv konstruktion, snarere end en passiv tilegnelse af objektive sandheder.

Referencer 

Filosofi
Fiumicino

Fiumicino er en by og kommune i hovedstadsområdet Città metropolitana di Roma Capitale i Lazio-regionen i det centrale Italien. Byen har  indbyggere. Byen er bl.a. kendt for Leonardo da Vinci-Fiumicino Lufthavn.

Referencer 

Byer i Lazio
Provinsen Rom
Fiumicino (flertydig)

Fiumicino har flere betydninger:

 Fiumicino – by i den italienske Lazio-region
 Leonardo da Vinci-Fiumicino Lufthavn – Italiens største lufthavn
Lars Nordahl Lemvigh

Lars Nordahl Lemvigh  (født 4. november 1964 i Esbjerg) er nuværende direktør for Rønne Havn. Han har tidligere fungeret som direktør i Gældsstyrelsen, Beredskabsdirektør i Trekantområdets Brandvæsen, Sikkerheds- og Beredskabsdirektør i DSB samt produktionsdirektør i DSB S-tog. Han er MBA fra Copenhagen Business School og har en fortid som officer i Forsvaret.

Karriere 
2022-nu    : Direktør for Rønne havn
2017-2022: Direktør i Gældsstyrelsen
2015-2017: Beredskabsdirektør i Trekantområdets Brandvæsen
2013-2015: Direktør for Sikkerhed og Beredskab, DSB
2010-2013: Administrerende direktør og driftsdirektør i DSB Øresund A/S
2007-2010: Produktionsdirektør i DSB S-tog A/S

Uddannelse: Executive Master of Business Administration (E-MBA) fra Copenhagen Business School og Master, Military Science and Operational Art fra Det tyske Forsvarsakademi i Hamborg

Kilder 

Embedsmænd fra Danmark
Alumni fra Copenhagen Business School
Aage Chemnitz

Aage Chemnitz (født 26. juni 1927 i Alluitsoq; død 17. maj 2006) var en grønlandsk købmand.

Liv 
Aage Chemnitz var søn af præst Karl Johan Pavia Chemnitz (1884-1965) og ægtefælle Margrethe Kristine Rosa Julie Høegh (1897-1978). Gennem sin far var han barnebarn af Jens Chemnitz samt nevø af Jørgen Chemnitz, og gennem sin mor var han nevø af John Høegh, Pavia Høegh og Frederik Høegh. Hans søster var Gudrun Chemnitz (1928-2004). Han giftede sig den 27. december 1948 med Oline Kleist (1927–?). 

Aage blev student fra Sorø Akademi i 1945 og derefter frivillig hos Grønlands Styrelse. Han startede en handelskarriere hos Den Kongelige Grønlandske Handel (KGH) og blev handelsassistent i Qaqortoq i 1947. I 1950 flyttede han til Sisimiut, 1954 til Maniitsoq, og 1960 til Nanortalik. I 1962 blev han udnævnt til chef for handel i Nanortalik. Han blev handelsleder i Tasiilaq i 1966, hvor han var flyttet til året før. I 1973 blev han handelsinspektør i Nuuk. I 1981 blev han udnævnt til den sidste direktør for Den Kongelige Grønlandske Handel (KGH), før selskabet blev opløst i 1985, og Aage Chemnitz trak sig tilbage.  

Den 20. juni 2001 modtog han Nersornaat i guld. Han var yderligere ridder af Dannebrogordenen. Han døde i 2006 i en alder af 78 år.

Referencer 

Købmænd
Modtagere af Nersornaat
Riddere af Dannebrog
Personer fra Grønland
Aakkarnersuaq

Aakkarnersuaq (ifølge den gamle stavemåde Áukarnerssuaĸ) er en ubeboet ø i Upernavik-distriktet i Avannaata Kommunia, Grønland.

Geografi 
Aakkarnersuaq ligger i Tasiusaq-bugten i den nord-centrale del af Upernavik-skærgården ved bredden af Qaaneq- fjorden, det inderste område af Kangerlussuaq-fjorden. 

Vandvejene i Tasiusaq-bugten skiller Aakkarnersuaq fra øen Qoqaarissorsuaq i sydvest og fra Anarusuk i nordvest. 

Det højeste punkt er et ikke-navngivet bjerg med en højde på 450 m på den sydlige del af øen.

Øer i Nordamerika
Øer i Grønland
Roger Craig Smith

Roger Craig Smith (født 11. august 1975) er en amerikansk stemmeskuespiller og tidligere komiker.

Liv og karriere 
Roger Craig Smith blev født i St. Joseph, Michigan, USA. Han gik han på Chapman Universitet i Californien og ville oprindeligt være standupkomiker. Han udførte standupkomedie i fem år, før han blev fuldtidsstemmeskuespiller i 2005. Hans standuprutiner fremmede også hans stemmeskuespillerkarriere.

Roger er mest kendt for stemmen bag Sonic the Hedgehog, som han har lavet siden 2010.

Referencer

Eksterne henvisninger 
 

Stemmeskuespillere fra USA
Skuespillere fra Michigan
Baltisk gøgeurt

Baltisk gøgeurt (Dactylorhiza majalis subsp. baltica) er en flerårig urteagtig plante, der hører til gøgeurt-familien i slægten gøgeurt. Det er en underart til majgøgeurt.

Udseende 

Blomstrende individer af baltisk gøgeurt har en højde på 25-70 (100) cm. Der findes 4-8 smalle, lange blade, der er mørkegrønne og i spidsen brune, lysegrønne på undersiden. Bladene er jævnt fordelt på stilken, i gennemsnit 2 cm brede. Bladene er plettede, og undertiden kan pletterne være ringformede. De største blade er de næstnederste.

Baltisk gøgeurt har lyserøde og violette blomster samlet i en tæt blomsterstand. Blomsterstanden er meget lang og kan omfatte op til 50 blomster. Blomsterne er mørkerøde og med mønstre af meget klare lilla-violette streger. De nederste blomsters støtteblade er tydeligt længere end blomsterne, og kanterne på bladene er fint savtakkede. Blomstens læbe er tre-stribet og pigget. Læbens sidelapper er rettet mod siden og den midterste lap lige nedad, omtrent som en tunge, der bliver trukket ud af munden.

Forplantning 
Planten blomstrer i Estland fra den anden uge i juni til slutningen af juli. Den bestøves af insekter, men blomsten indeholder ikke nektar. Det er således kun blomstens udseende, der lokker insekterne til. Under gode vækstbetingelser er der observeret vegetativ formering, hvor to eller flere unge knolde vokser i stedet for den gamle rodknold. Den hybridiserer med alle arter af slægten gøgeurt og sjældnere også med andre slægter.

På områder med kvæggræsning er planten som regel mindre og blomstrer ikke nødvendigvis hvert år

Levested 

De vigtigste levesteder er enge og strandenge, bredder ved vandområder og lavmoser. Den forekommer i tørvemoser med kalkrig eller basisk jord, på våde enge, undertiden også på tørre enge. Planten er tolerant over for delvis skygge. I Tyskland vokser den på strandenge ved Østersøkysten.

Udbredelse 
Dens udbredelsesområde strækker sig fra Østersøens øst- og sydkyst til Centralasien. I Finland blev den første gang fundet i 1985 i Dragsfjärd-øhavet. I 2008 blev den konstateret stjålet. Formodentlig findes den også andre steder i Finland. I 2009 blev den konstateret i Uusimaa.

I Estland forekommer baltisk gøgeurt spredt og som regel i begrænset antal. Planten er hyppigst forekommende i det sydøstlige Estland.

Beskyttelsesstatus 

I Estland er baltisk gøgeurt en beskyttet art i beskyttelseskategori III. Den største trussel er, at områderne gror til og derved kvæler plantens mulighed for at overleve.

Noter 

Flerårige urter
Gøgeurt (Dactylorhiza)
Anne Marie Bjerg

Anne Marie Bjerg (født 17. december 1937 i København) er en dansk forfatter og oversætter. 

Hun blev nysproglig student i 1956 fra Sankt Annæ Gymnasium og arbejdede derefter et år i Manchester. Cand.phil. i dansk fra Københavns Universitet i 1970.

Oversætter 
Hun debuterede som oversætter i 1969 med Barry Englands "Skikkelser i et landskab" og har siden oversat over halvfems skønlitterære værker fra engelsk (heriblandt James Joyce, Virginia Woolf, Jane Bowles, Erica Jong, Anita Brookner og Anne Sexton) og svensk (heriblandt Kerstin Ekman, Theodor Kallifatides, Selma Lagerlöf, Agneta Pleijel, Göran Tunström og Per Wästberg). Fra 1973 til 1981 boede og arbejdede hun i Stockholm.

Forfatterskab 
I 1979 udgav Anne Marie Bjerg den selvbiografiske beretning "Kærlig hilsen, Signe – en historie", der beskriver hvordan det er for en mor at overlade forældremyndigheden over sit barn til faren efter en skilsmisse. Seks år senere debuterede hun som skønlitterær forfatter med novellesamlingen "Friste livet og andre moralske historier", der indeholder selvbiografiske træk. I 2000 udkom romanen "Vandfødt", ligeledes baseret på elementer af forfatterns eget liv. I 2007 udkom "På dansk ved … et essay om litterær oversættelse".

Tillidshverv 
 Medstifter af gruppen Kvindelige Forfattere i Dansk Forfatterforening (1979)
 Repræsentant for Dansk Forfatterforening og Danske Skønlitterære Forfattere i Dansk Sprognævn (1994-1999)
 Medlem af Dansk Sprognævns arbejdsudvalg (1997-1999)

Hæder 
 Det danske Akademis oversætterpris (1989)
 Dansk Oversætterforbunds ærespris (1991)
 Dansk-svensk kulturfonds kulturpris (1998)
 Lachmannska priset (1999)
 Svensk-Dansk Forfatterselskabs diplom (2003)
 Stiftelsen Natur & Kulturs översättarpris af Svenska Akademien (2004) 
 Mårbackapriset (2012)
 Letterstedtska föreningens nordiska översättarpris (2012)
 Ridder af 1 kl. af Nordstjerneordenen (2016)

Privatliv 
Anne Marie Bjerg giftede sig i 1962, fødte en datter to år senere og blev skilt i 1970. Hun indgik atter ægteskab i 2000.

Eksterne henvisninger

Noter 

Oversættere fra Danmark
Selvbiografer fra Danmark
Personer fra København
Novelleforfattere fra Danmark
Romanforfattere fra Danmark
Kvindelige forfattere i det 20. århundrede
Personer i Kraks Blå Bog
Kunstnere på finansloven
Singular

Singular (ifølge egen hjemmeside skrives navnet SINGULAR) er et frit open-source computerprogram af typen Computer Algebra System (CAS) til brug indenfor regning og matematik. Singular findes til flere styresystemer og står under GNU General Public License.

Programmeringssprog 
Singular er skrevet i programmeringssproget C++

Styresystemer 
Singular findes til de tre styresystemer:

 Micrsoft Windows
 Apple macOS
 Linux

Til programmets features hører 

 Løse differentialligninger (se tabel nedenfor)

Historie 
Singular er udviklet af et forskerteam ved Technische Universität Kaiserslautern i Rheinland-Pfalz, Tyskland. Til forskerteamet hører Wolfram Decker, Gert-Martin Greuel, Gerhard Pfister og Hans Schönemann.

Se også 
Singular hører til denne gruppe af CAS-softwares

* løser også triple integraler.

Eksterne henvisninger 

 https://www.singular.uni-kl.de/
 List of computer algebra systems (engelsk)

Online manual 
https://www.singular.uni-kl.de/Manual/4-0-2/sing_469.htm

Artikler 

 G.-M. Greuel, G. Pfister: A Singular Introduction to Commutative Algebra (with contributions by O. Bachmann, C. Lossen, and H. Schönemann). Springer-Verlag, Berlin – Heidelberg – New York, 2002, .

 C. Lossen, H. Schönemann: 21 Years of Singular Experiments in Mathematics. In: C. Lossen and G. Pfister (Herausgeber), Singularities and Computer Algebra. Lecture Notes of LMS, Cambridge University Press, 2006, .

 C: Lossen, W. Decker: Computing in Algebraic Geometry: A Quick Start using SINGULAR. Springer-Verlag, Berlin – Heidelberg – New York, 2006, .

Referencer 

Computeralgebrasystem
Frit computeralgebrasystem
Fri software
Videnskabsprogrammer til Linux
Windows-software
Mac OS-software
Matematik-software
Brisbane International

Brisbane International er en professionel tennisturnering for kvinder, som hvert år i starten af januar afvikles i Brisbane, Queensland, Australien. Turneringen bliver spillet i Queensland Tennis Center, hvor Pat Rafter Arena er den største arena med 5.500 tilskuerpladser. Den første udgave af turneringen blev spillet i 2009, og siden 2012 har turneringen været en del af WTA Premier 700-kategorien på WTA Tour. I perioden 2009-19 var Brisbane International endvidere en del af ATP Tour, men i 2020 blev mændenes turnering erstattet af holdturneringen ATP Cup, hvis indledende runde delvist afvikles i Brisbane.

Historie

Vindere og finalister

Damesingle

Herresingle

Damedouble

Herredouble

Kilder / eksterne henvisninger 
 Brisbane International 
 WTA - Brisbane International

Referencer 

 
Etableret i 2009
WTA Tour
Jure Dolenec

Jure Dolenec (født 6. december 1988 i Kranj, SFR Jugoslavien) er en slovensk håndboldspiller som spiller for Limoges Handball og Sloveniens herrehåndboldlandshold.

Han deltog under EM i håndbold 2020 i Sverige/Østrig/Norge.

Referencer

Eksterne henvisninger 

Håndboldspillere fra Slovenien
Deltagere for Slovenien ved sommer-OL 2016
Håndboldspillere ved sommer-OL 2016
Dean Bombač

Dean Bombač (født 4. april 1989 i Koper, SFR Jugoslavien) er en slovensk håndboldspiller som spiller for SC Pick Szeged og Sloveniens herrehåndboldlandshold.

Han deltog under EM i håndbold 2020 i Sverige/Østrig/Norge.

Referencer

Eksterne henvisninger 

Håndboldspillere fra Slovenien
Håndboldspillere fra Vive Kielce
Deltagere for Slovenien ved sommer-OL 2016
Håndboldspillere ved sommer-OL 2016
Nik Henigman

Nik Heningman (født 4. december 1995 i Ljubljana, Slovenien) er en slovensk håndboldspiller som spiller for SC Pick Szeged og Sloveniens herrehåndboldlandshold.

Han deltog under EM i håndbold 2020 i Sverige/Østrig/Norge.

Referencer

Eksterne henvisninger 

Håndboldspillere fra Slovenien
Håndboldspillere fra SC Pick Szeged
Personer fra Ljubljana
Deltagere for Slovenien ved sommer-OL 2016
Håndboldspillere ved sommer-OL 2016